แอปพลิเคชัน ทัวร์เกษตรแฟร์
งานเกษตรแฟร์ มหาวิทยาลัยเกษตรศาสตร์ บางเขน ประจำปี 2562 ระหว่าง 25 ม.ค.-2 ก.พ.62 กลับมาให้ผู้เข้าชมงานเดินวกไปวนมา จนหลงทางกันอีกแล้ว,ปีนี้ สำนักบริการคอมพิวเตอร์ มก. เลยจัดทำแอปพลิเคชัน เกษตรแฟร์ มาเป็นไกด์ส่วนตัวแนะนำเส้นทางชมงานได้แบบไม่ต้องกลัวว่า ต้องเจอสภาพเดินงงๆให้หมุนกลับมาอยู่ที่จุดเดิม,การติดตั้งแอปพลิเคชันบนโทรศัพท์มือถือสมาร์ทโฟนทำได้ไม่ยาก ไม่ต้องเสียเงิน ทำได้ทั้งระบบ Android และ iOS,โทรศัพท์สกุล iOS เปิดไปที่ App Store ส่วนโทรศัพท์ตระกูล Android เข้าไปที่ Play Store แล้วจัดการพิมพ์คำว่า InsideKU จากนั้นโหลดเว็บไซต์มาในหน้าเว็บจะมีเรื่องเกี่ยวกับมหาวิทยาลัย แผนที่ ข่าวสาร ข้อมูลติดต่อ ปฏิทินกิจกรรม การค้นหาข้อมูลหน่วยงาน คณะ แผนที่ตั้งอาคาร สถานที่สำคัญ ร้านสะดวกซื้อ เอทีเอ็ม จุดจอดรถจักรยาน เป็นต้น,ถ้าต้องการจะใช้แอปฯ เกษตรแฟร์ ให้คลิกไปหน้าเว็บที่มีภาพ ท้องฟ้าและปลาสีเขียวอ่อนกับสีส้ม ด้านล่างเขียนว่าเกษตรแฟร์,ส่วนใครที่เคยโหลด InsideKU มาก่อนหน้าแล้ว ควรอัปเดตเป็นเวอร์ชันใหม่ นั่นคือเกษตรแฟร์,InsideKU เวอร์ชันใหม่ในแอปฯ เกษตรแฟร์จัดเต็มข้อมูลไว้ด้านใน มีตั้งแต่กองอำนวยการจัดงาน 5 จุดรอบงาน แผนผังของงาน เป็นต้น เราอยากไปตรงไหน เขามีระบุไว้ให้เราหมด ทั้งเวที วันเวลา การประกวด ไม้ประดับ กล้วยไม้ตัดดอก กล้วยไม้ต้น ประกวดผลไม้ ปลากัด จัดตู้ปลา ฯลฯ,หรือจะไปเดินชมนวัตกรรม นิทรรศการ การสาธิตอบรมวิชาชีพ การแสดงบนเวที โซนร้านค้า รายละเอียดผลิตภัณฑ์ ร้านอาหาร เส้นทางการเดินรถ ที่จอดรถ ห้องน้ำ พร้อมมีระบบแนะนำเส้นทางไปยังจุดหมายที่ต้องการซื้อของ เช่น มะขาม มะม่วง มะนาว เพียงใส่ชื่อลงไป แผนที่จะแสดงเส้นทางมาให้เราเดินไปยังจุดหมายได้ทันที,และยังสามารถแชร์ข้อมูล ตำแหน่งที่อยู่ของเราเพื่อปักหมุดนัดเจอเพื่อนๆได้อีกด้วย,รับรองใช้แอปฯนี้แล้ว เดินไม่มีพลัดหลงในงานเหมือนปีก่อนๆ อย่างแน่นอน.,สะ-เล-เต
สำนักบริการคอมพิวเตอร์ มก. เลยจัดทำแอปพลิเคชัน เกษตรแฟร์ มาเป็นไกด์ส่วนตัวแนะนำเส้นทางชมงานได้แบบไม่ต้องกลัวว่า ต้องเจอสภาพเดินงงๆให้หมุนกลับมาอยู่ที่จุดเดิม
เกษตรแฟร์,งานเกษตรแฟร์,มหาวิทยาลัยเกษตรศาสตร์ บางเขน,หน้ามองฟ้า เท้าหยั่งดิน,สะ-เล-เต,เกษตร